En helt ny 28 meter lang trawler kæntrede undersøsætningen mandag aften.

Den nye båd ligger lige nu med bunden i vejret ved Karstensens Skibsværft i Skagen Havn. Uheldet skete da skibet skulle slæbes fra værftets bedding til udrustningskajen. Der var tre medarbejdere ombord under slæbningen, de blev dog bjærget over på slæbebåden med det samme. Værftet står indtil videre uforstående over hvordan kæntringen kunne finde sted, og forventer at bjærge skibet hurtigst muligt, hvorefter man vil forsøge at klarlægge årsagen til kæntringen.